Gandia ultima el dispositiu per acollir una de les etapes d'eixida de la Volta Ciclista a Espanya
06 agost 2021

## Gandia ultima el dispositiu per acollir una de les etapes d'eixida de la Volta Ciclista a Espanya06 agost 2021Última actualització: 06 agost 2021

![](../gestion/img/af09c83e867ff9c6471e71eec78fdca1cc824236a422e05f472633ff474ae392.jpg)  
  

L'Ajuntament de Gandia va acollir ahir una reunió per ultimar els preparatius de cara a la celebració el pròxim 20 d'agost de l'etapa d'eixida de la volta ciclista a Espanya.

En la trobada van participar els regidors Vicent Mascarell, Nacho Arnau i Lydia Morant, regidors delegats dels departaments de Turisme, Trànsit i Mobilitat i Esports, respectivament, així com tècnics municipals per tal de continuar avançant en la preparació del dispositiu especial que es desenvoluparà principalment a la platja de Gandia.

Per aquest motiu, en els pròxims dies també se celebrarà una Junta de Seguretat extraordinària on participaran totes les parts implicades per a resoldre les últimes qüestions pendents.

Després de la trobada, Vicent Mascarell ha agraït als organitzadors i a la Diputació que "hagen tornat a pensar a Gandia per acollir una prova d'aquestes característiques. La Vuelta és un aparador publicitari de primer nivell internacional i estem treballant per aconseguir que la imatge de Gandia que vegen milions de persones siga la millor possible"